DIGRIET TAL-QORTI ĠENERALI (Awla tal-Appell)

22 ta’ Mejju 2014

Luigi Marcuccio

vs

Il‑Kummissjoni Ewropea

“Appell — Servizz pubbliku — Uffiċjali — Appell ippreżentat bil-faks fit-terminu — Firma tal-avukat mqiegħda fuq il-faks differenti minn dik imqiegħda fuq l-oriġinal li ntbagħtet bil-posta — Preżentata tal-oriġinal wara l-iskadenza tat-terminu — Tardività — Appell manifestament inammissibbli”

Suġġett:

Appell mid-digriet tat-Tribunal għas-Servizz Pubbliku tal-Unjoni Ewropea (It-Tielet Awla), tat-12 ta’ Diċembru 2013, Marcuccio vs Il‑Kummissjoni (F‑58/12), u li huwa intiż għall-annullament ta’ dan id-digriet.

Deċiżjoni:

L-appell huwa miċħud. Luigi Marcuccio għandu jbati l-ispejjeż tiegħu.

Sommarju

Proċedura ġudizzjarja – Rikors promotur – Rekwiżiti proċedurali – Att ippreżentat bil-faks fit-terminu tal-appell – Firma miktuba bl-idejn tal-avukat differenti minn dik li tidher fuq l-oriġinal tal-att indirizzat bil-posta – Konsegwenza – Assenza ta’ teħid inkunsiderazzjoni tad-data tal-irċevuta tal-faks sabiex tiġi evalwata l-osservanza tat-terminu tal-appell

(Statut tal-Qorti tal-Ġustizzja, Artikolu 21; Regoli tal-Proċedura tal-Qorti Ġenerali, Artikolu 43(6))

Skont l-Artikolu 43(6) tar-Regoli tal-Proċedura tal-Qorti Ġenerali, id-data li fiha kopja tal-oriġinal iffirmat ta’ att proċedurali tasal fir-Reġistru permezz ta’ faks jew permezz ta’ kull mezz tekniku ieħor ta’ komunikazzjoni għandha tittieħed inkunsiderazzjoni għall-finijiet tal-osservanza tat-termini tal-proċedura, bil‑kundizzjoni li l-oriġinal tal-att iffirmat jiġi ppreżentat fir-Reġistru sa mhux iktar tard minn għaxart ijiem wara.

Meta l-firma tal-avukat li jirrappreżenta rikorrent li tidher fil-qiegħ tar-rikors tal-appell trażmess fil-faks ma tkunx identika għal dik li tidher fuq l-oriġinal tal-att tal-appell ippreżentat sussegwentement, id-data tat-trażmissjoni tar-rikors tal-appell ippreżentat bil-faks ma tistax tittieħed inkunsiderazzjoni għall-finijiet tal-osservanza tat-terminu tal-appell. Minn dan isegwi li, skont l-Artikolu 43(6) tar-Regoli tal-Proċedura tal-Qorti Ġenerali, hija biss id-data tal-preżentata tal-oriġinal iffirmat li għandha tittieħed inkunsiderazzjoni għall-finijiet tal-osservanza tal-imsemmi terminu.

(ara l-punti 6, 8 u 9)

Referenza:

Il-Qorti Ġenerali tal-Unjoni Ewropea: 29 ta’ Novembru 2011, ENISA vs CEPD, T‑345/11, mhux ippubblikata fil-Ġabra, punti 15 sa 17, u l-ġurisprudenza ċċitata; 3 ta’ Ottubru 2012, Tecnimed vs UASI – Ecobrands (ZAPPER-CLICK), T‑360/10, punti 15 sa 17; 14 ta’ Novembru 2013, Marcuccio vs Il‑Kummissjoni, T‑229/13 P, punti 14 u 15

DIGRIET TAL-QORTI ĠENERALI (Awla tal-Appell)

22 ta’ Mejju 2014

Luigi Marcuccio

vs

Il‑Kummissjoni Ewropea

“Appell — Servizz pubbliku — Uffiċjali — Appell ippreżentat bil-faks fit-terminu — Firma tal-avukat mqiegħda fuq il-faks differenti minn dik imqiegħda fuq l-oriġinal li ntbagħtet bil-posta — Preżentata tal-oriġinal wara l-iskadenza tat-terminu — Tardività — Appell manifestament inammissibbli”

Suġġett:

Appell mid-digriet tat-Tribunal għas-Servizz Pubbliku tal-Unjoni Ewropea (It-Tielet Awla), tat-12 ta’ Diċembru 2013, Marcuccio vs Il‑Kummissjoni (F‑58/12), u li huwa intiż għall-annullament ta’ dan id-digriet.

Deċiżjoni:

L-appell huwa miċħud. Luigi Marcuccio għandu jbati l-ispejjeż tiegħu.

Sommarju

Proċedura ġudizzjarja – Rikors promotur – Rekwiżiti proċedurali – Att ippreżentat bil-faks fit-terminu tal-appell – Firma miktuba bl-idejn tal-avukat differenti minn dik li tidher fuq l-oriġinal tal-att indirizzat bil-posta – Konsegwenza – Assenza ta’ teħid inkunsiderazzjoni tad-data tal-irċevuta tal-faks sabiex tiġi evalwata l-osservanza tat-terminu tal-appell

(Statut tal-Qorti tal-Ġustizzja, Artikolu 21; Regoli tal-Proċedura tal-Qorti Ġenerali, Artikolu 43(6))

Skont l-Artikolu 43(6) tar-Regoli tal-Proċedura tal-Qorti Ġenerali, id-data li fiha kopja tal-oriġinal iffirmat ta’ att proċedurali tasal fir-Reġistru permezz ta’ faks jew permezz ta’ kull mezz tekniku ieħor ta’ komunikazzjoni għandha tittieħed inkunsiderazzjoni għall-finijiet tal-osservanza tat-termini tal-proċedura, bil‑kundizzjoni li l-oriġinal tal-att iffirmat jiġi ppreżentat fir-Reġistru sa mhux iktar tard minn għaxart ijiem wara.

Meta l-firma tal-avukat li jirrappreżenta rikorrent li tidher fil-qiegħ tar-rikors tal-appell trażmess fil-faks ma tkunx identika għal dik li tidher fuq l-oriġinal tal-att tal-appell ippreżentat sussegwentement, id-data tat-trażmissjoni tar-rikors tal-appell ippreżentat bil-faks ma tistax tittieħed inkunsiderazzjoni għall-finijiet tal-osservanza tat-terminu tal-appell. Minn dan isegwi li, skont l-Artikolu 43(6) tar-Regoli tal-Proċedura tal-Qorti Ġenerali, hija biss id-data tal-preżentata tal-oriġinal iffirmat li għandha tittieħed inkunsiderazzjoni għall-finijiet tal-osservanza tal-imsemmi terminu.

(ara l-punti 6, 8 u 9)

Referenza:

Il-Qorti Ġenerali tal-Unjoni Ewropea: 29 ta’ Novembru 2011, ENISA vs CEPD, T‑345/11, mhux ippubblikata fil-Ġabra, punti 15 sa 17, u l-ġurisprudenza ċċitata; 3 ta’ Ottubru 2012, Tecnimed vs UASI – Ecobrands (ZAPPER-CLICK), T‑360/10, punti 15 sa 17; 14 ta’ Novembru 2013, Marcuccio vs Il‑Kummissjoni, T‑229/13 P, punti 14 u 15